CELEX: 62011CN0572
Language: sk
Date: 2011-11-11 00:00:00
Title: Vec C-572/11: Návrh na začatie prejudiciálneho konania, ktorý podal Administrativen Sad — Veliko Tarnovo (Bulharsko) 11. novembra 2011 —  „Menidžarski biznes rešenia“ OOD/Direktor na Direkcija „Obžalvane i upravlenie na izpalnenieto“ — Veliko Tarnovo

28.1.2012   
            
            
               SK
            
            
               Úradný vestník Európskej únie
            
            
               C 25/36
            
         
      Návrh na začatie prejudiciálneho konania, ktorý podal Administrativen Sad — Veliko Tarnovo (Bulharsko) 11. novembra 2011 — „Menidžarski biznes rešenia“ OOD/Direktor na Direkcija „Obžalvane i upravlenie na izpalnenieto“ — Veliko Tarnovo
      (Vec C-572/11)
      (2012/C 25/69)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Administrativen Sad — Veliko Tarnovo
      
         Účastníci konania pred vnútroštátnym súdom
      
      
         Žalobkyňa:„Menidžarski biznes rešenia” OOD
      
         Žalovaný: Direktor na Direkcija „Obžalvane i upravlenie na izpalnenieto“ — Veliko Tarnovo
      
         Prejudiciálna otázka
      
      Má sa článok 203 v spojení s článkom 168 písm. a) smernice Rady 2006/112/ES (1) z 28. novembra 2006 o spoločnom systéme dane z pridanej hodnoty v prípadoch, akým je prípad vo veci samej, a s ohľadom na zásady daňovej neutrality a ochrany legitímnej dôvery vykladať v tom zmysle, že právo na odpočet dane možno nepriznať aj napriek odstráneniu ohrozenia daňového výnosu, pokiaľ bolo uvedené ohrozenie odstránené len v súvislosti s vyúčtovaním DPH, ktorú dodávateľ uviedol na faktúre, bez toho, aby odstránenie ohrozenia daňového výnosu ovplyvnilo kroky alebo zámery dodávateľa, ktoré viedli k podvodnému obsahu faktúry, v ktorej bola DPH uvedená ako daň splatná dodávateľom?
      
         (1)  Ú. v. EÚ L 347, s. 1.